ריטה מורנו

ריטה מורנו  (באנגלית: Rita Moreno; נולדה ב-11 בדצמבר 1931) היא שחקנית, זמרת ורקדנית פוארטו ריקנית. מורנו היא ההיספנית היחידה שזכתה בכל הפרסים היוקרתיים ביותר בתעשיית הבידור: פרס אוסקר, פרס אמי, פרס גראמי ופרס טוני. ב-2013 זכתה בפרס גילדת שחקני המסך על מפעל חיים.

ביוגרפיה 
מורנו נולדה בשם רוזיטה דולורס אלבריו בעיר חומאקו שבפוארטו ריקו לרוזה מריה, תופרת ולפאקו אלבריו, חוואי.
לאחר שהורייה התגרשו היגרה ביחד עם אמה לניו יורק סיטי ואימצה שם משפחתו של אביה החורג, אדוארדו מורנו.
בניו יורק החלה מורנו לקחת מגיל צעיר שיעורים בריקוד מהרקדן הספרדי פאקו קנסינו, דודה של כוכבת הקולנוע ריטה הייוורת'.
מורנו שיחקה לראשונה על בימת ברודוויי בגיל 13 בהופעות קטנות אשר הצליחו לתפוס תשומת לב בקרב ציידי כישרונות מהוליווד.

קריירת משחק

קולנוע 
מורנו החלה את דרכה כשחקנית קולנוע בגיל 19 בתפקידים קטנים במיוזיקל "הזמיר מניו אורלינס" ובדרמה "כל כך צעירה, כל כך רעה" בכיכובו של פאול הנרייד.
מורנו צברה לעצמה מוניטין בהוליווד לאחר הופעותייה בסרטים המוזיקליים הקלאסיים "המלך ואני" בו שיחקה בתפקיד הנערה טופטים ו"שיר אשיר בגשם" בו השתתפה בתפקיד זלדה זנדרס, נערת הזיפ וחברתה של לינה למונט.

מורנו הפכה לכוכבת קולנוע מובילה בשנת 1961 לאחר שנבחרה על ידי רוברט הייז וג'רום רובינס לגרסה הקולנועית זוכת 10 פרסי האוסקר למחזה "סיפור הפרברים".
מורנו זכתה על הופעתה בתפקיד אניטה דל כרמן בפרס גלובוס הזהב לשחקנית המשנה הטובה ביותר ולאחר מכן בפרס אוסקר לשחקנית המשנה הטובה ביותר.
לאחר זכייתה באוסקר קיוותה מורנו לשווא לקבל תפקידים מגוונים ופחות סטריאוטיפים לטיניים.

בהמשך הקריירה שלה שיחקה מורנו בסרטו של אתור הילר "פופי" לצידו של אלן ארקין, בדרמה הארוטית של מייק ניקולס "ידע הבשרים" לצידו של ג'ק ניקולסון וארט גרפונקל ובמותחן "עולמו של בלש" בתפקיד הרקדנית האקזוטית דולורס גונזלס.
מורנו הועמדה לפרס גלובוס זהב שני ולפרס באפט"א בשנת 1976 על תפקידה בקומדיה של ריצ'רד לסטר "הריץ'" בתור גוגי גומז, אשת הבידור של בית המרחץ הגאה "הריץ'".

בשנת 1981 לוהקה מורנו על ידי השחקן אלן אלדה לסרטו הראשון כבמאי, הדרמה הקומית "ארבע העונות" לתפקיד הציירת קלאודיה.
התפרסמה לאחרונה בקולנוע לצידו של בנג'מין בראט בדרמה "פיינרו"
ולצידן של כוכבות הקולנוע מרשה גיי הארדן, מגי ג'ילנהול ודריל האנה בדרמה של ג'ון סיילס "בית התינוקות".

בשנת 2020, בגיל 89, הצטרפה לליהוק השחקנים של סטיבן ספילברג לגרסה המחודשת שלו לסיפור הפרברים (1961). כמחווה של כבוד, היא לוהקה לדמות חדשה, שלא הייתה בגרסה המקורית, ואף ביצעה את אותו שיר ששרה בסרט משנת 1961 בדמותה של 'אניטה'. הסרט יצא לאקרנים ב-10 בדצמבר 2021, יום לפני שחגגה את יום הולדתה ה-90.

בשנת 2023 כיכבה בסרט הקומדיה "החבורה של בריידי" בדמותה של מאורה.

טלוויזיה
בשנת 1971 החלה מורנו את דרכה בטלוויזיה בסדרת הילדים "החברה האלקטרונית" לצידו של מורגן פרימן, בסדרה גילמה מורנו מספר דמויות במשך כשש עונות וזכתה בפרס גראמי בשנת 1972 על חלקה באלבום התוכנית המצליח.
באמצע שנות ה-70 זכתה מורנו בשני פרסי אמי על הופעותייה כשחקנית אורחת בסדרת הדרמה "תיקי רוקפורד" ובתוכנית "החבובות".
מורנו הועמדה בשנת 1983 לפרס גלובוס זהב ולפרס אמי לשחקנית הקומית הטובה ביותר על תפקידה בתור האלמנה ויולט ניוסטד בעיבוד הטלוויזיוני שהפיקה ג'יין פונדה לסרט המצליח "9 עד 5". ב-1994 הופיעה בשני פרקים של סדרת הדרמה הקומית "מסתורי קוסבי" בכיכובו של ביל קוסבי.

את אחד מתפקידיה המוערכים בקריירה עשתה מורנו בסדרת כותלי הכלא המפורסמת "אוז" בה שיחקה בתפקיד יועצת בית הכלא האחות מרי ריימונדו, תפקיד שזיכה אותה בשלושה פרסים בטקס פרס אלמה המוענקים לשחקנים לטיניים מצטיינים.
ב-2007 שיחקה מורנו בסדרת הדרמה "קיין" כשחקנית משנה וכשחקנית אורחת בסדרה "חוק וסדר: כוונה פלילית".
משנת 2011 משחקת מורנו בסיטקום שיצרה השחקנית פראן דרשר "גרושה באושר" בתפקיד דורי ניומן, אמה של גיבורת הסדרה בעלת חנות הפרחים פראן לובט.

תיאטרון 
בשנת 1975 זכתה מורנו בפרס טוני על תפקידה בתור גוגי גומז במחזה הקומי "הריץ'", בשנה שלאחר מכן זכתה מורנו לביקורות משבחות גם על הופעתה הקולנועית בתפקיד.

חיים אישיים 
מורנו הייתה זוגתו של כוכב הקולנוע מרלון ברנדו במשך כ-8 שנים ואף ניסתה להתאבד בביתו בשל יחסים אלה. בשנת 1965 נישאה מורנו למנהל שלה, הקרדיולוג לאונרד גורדון שמת בשנת 2010.
למורנו בת אחת מנישואים אלה ושני נכדים.

בשנת 1995 קיבלה מורנו כוכב קולנוע על שמה בשדרת הכוכבים של הוליווד.
בשנת 2009 קיבלה מורנו מנשיא ארצות הברית ברק אובמה את מדליית החירות הנשיאותית על פועלה כשחקנית וכזמרת.
מורנו הייתה לשחקנית השנייה אחרי הלן הייז ולהיספנית היחידה שזכתה בחמשת הפרסים המרכזיים של תעשיית הבידור בארצות הברית: פרס אוסקר, פרס גלובוס הזהב, פרס אמי, פרס גראמי ופרס טוני.

פילמוגרפיה

קולנוע 
כל כך צעירה, כל כך רעה (1950)
הזמיר מניו אורלינס (1950)
הזירה (1952)
שיר אשיר בגשם (1952)
מאהבים לטיניים (1953)
גן הרוע (1952)
שבעת ערי הזהב (1956)
הלוטננט לבש שמלות (1956)
המלך ואני (1956)
הם לא ידעו רחמים (1960)
סיפור הפרברים (1961)
הלילה של מחר (1968)
פופי (1969)
עולמו של בלש (1969)
ידע הבשרים (1971)
הריץ' (1976)
ארבע העונות (1981)
אני אוהב את זה ככה (1994)
אנגוס (1995)
בשולי בוורלי הילס (1998)
פיניירו (2001)
בית פתוח (2003) - סרט טלוויזיה
בית הילדים (2003)
מלך הפינה (2004)
סיפור הפרברים (2021)
My Father's Dragon (2022) - דיבוב
מהיר ועצבני 10 (2023)
החבורה של בריידי (2023)
משפחה לא מחליפים (2023)

טלוויזיה 
 החברה האלקטרונית (1971–1977)
 תיקי רוקפורד (1978)
 9 עד 5 (1982–1983)
 מסתורי קוסבי (1993–1994)
 אוז (1997–2003)
הסניגור (2003)
 חוק וסדר: כוונה פלילית (2006–2007)
 קיין (2007)
גירושים מאושרים (2013-2011)
לגדול עם המאפיה (2013) - סרט טלוויזיה של ניקלודיאון
מחזיקות מעמד (2015)
ג'יין הבתולה (2019-2015)
כל יום מחדש (2020-2017)
אלנה מאוולור (2018) - דיבוב
כרמן סנדייגו (2019) - דיבוב
מאיה ושלושת הלוחמים (2021-הווה) - דיבוב
לא רעב ולא אוהב (2022) - דיבוב
Lopez vs Lopez (2023)

קישורים חיצוניים

הערות שוליים 

שחקניות קולנוע וטלוויזיה פוארטו ריקניות
שחקניות תיאטרון פוארטו ריקניות
זמרות פוארטו ריקניות
מקבלות מדליית החירות הנשיאותית
גבירות מפקדות במסדר האימפריה הבריטית
זוכי אוסקר: שחקנית המשנה הטובה
זוכי פרס טוני: שחקניות
זוכות פרס גראמי
זוכי אמי בפריים טיים: שחקנית אורחת בדרמה
זוכי אמי בפריים טיים: הופעה בתוכנית מוזיקלית
זוכי פרס גלובוס הזהב: קולנוע: שחקנית משנה
זוכי פרס גילדת שחקני המסך - מפעל חיים
אישים שהונצחו בשדרת הכוכבים של הוליווד: קולנוע
זוכי פרס מרכז קנדי
זוכי המדליה הלאומית לאמנויות
זוכות פרס גרייסי
אמריקאיות שנולדו ב-1931
אמריקאים שנולדו ב-1931